### Beslutningstema

I denne sag beslutter Teknik- og Miljøudvalget hvilke cykelstiprojekter, der skal undersøges nærmere i forhold ansøgninger til ny statslig cykelpulje.

### Historik

I 2021 opnåede Tønder Kommune tilskud fra den statslige cykelpulje på 6.079.467 kr. til anlæg af en dobbeltrettet cykelsti mellem [adresse] og Branderup - ABC-cykelstien. Stien er under projektering.
I 2022 indsendte Tønder Kommune to ansøgninger til den statslige cykelpulje. Dobbeltrettet cykelsti langs [adresse] og dobbeltrettet sti mellem [adresse] og stationen. Tønder Kommune opnåede tilsagn om tilskud på 3.988.012 kr. til den dobbeltrettede cykelsti langs [adresse]. Stien mellem [adresse] og stationen opnåede ikke tilskud. Ansøgningen til denne sti var ligeledes indsendt til [adresse] i 2021.

### Sagsfremstilling

Vejdirektoratet oplyser, at der bliver udmøntet statslige cykelpuljemidler frem til 2035. Konkret er der aftaler om midler og kriterier for puljen i årene 2023, 2024 og 2025. Tilskuddet fra [adresse] vil i de kommende år udgøre 40 %, med mindre det drejer sig om et skolevejsprojekt. Her er der mulighed for at opnå 50 % tilskud.

Kriterierne for ansøgninger i 2023 er:

* Bedre sammenhæng i Marianne Lind på tværs af kommunegrænser ?
* Bedre fremkommelighed på cykelstier og nye cykelstier, der styrker pendling i såvel større som mindre kommuner
* Flest mulige cykelpendlere får gavn af projektet
* Forbedring af trafiksikkerhed og sammenhæng på skolevejsnet

Herudover afsættes en pulje til videns- og innovationsprojekter, som kan søges med 100% tilskud.

Primo januar 2023 åbner puljen for nye ansøgninger. Der vil være ansøgningfrist 31. marts 2023.

Et muligt videns- og innovationsprojekt i Tønder Kommune kunne være et projekt, som kobles til DK2020 (mobilitetsporet) og til at få flere op på cyklen. I projektet kan borgernes pendlerruter undersøges og sammestilles med cykelfaciliteter på ruterne. Resultatet kan efterfølgende anvendes til nye cykelpuljeansøgninger og/eller en eventuel ændret priortering af egne midler til cykelstier. Teknik- og Miljøudvalget anmodes om at tage stilling til, om forvaltningen skal undersøge om dette projekt kan anses som et videns- og innovationsprojekt.

Der er vedlagt en opdateret rangeringsliste over stiprojekter fra cykelruteplanen samt indkomne ønsker fra borgere og lokalråd. Ud over projekterne på rangeringslisten, har Tønder Kommune modtaget yderligere tre projektforslag fra borgere, som ikke fremgår af prioriteringslisten:

* Cykelgangsti på [adresse] på Rømø. I Trafikplanen for Rømø er det foreslået at ændre [adresse] til en 2 minus 1 vej.
* Ændring af cykelbaner til dobbeltrettet cykelsti på Rømødæmningen. I Trafikplanen for Rømø er der et alternativt forslag til sikring af cyklister på de eksisterende cykelbaner.
* Cykelgangsti på en del af [adresse] i Toftlund med en ny sti til [adresse] gennem grønt område. Det skal afklares, om den foreslåede sti er en rekreativ sti, inden ønsket indgår på prioriteringslisten.

Hvis Teknik- og Miljøudvalget ønsker at indsende ansøgninger til den statslige pulje i 2023, anmodes Teknik- og Miljøudvalget at pege på hvilke projekter, der kunne overvejes at søge statslige midler til. Efterfølgende vil forvaltningen screene de udpegede projekter i forhold til kriterierne for Cykelpuljen 2023. Den endelige beslutning om hvilke stiprojekter, der sendes til [adresse], kan derefter træffes på Teknik- og Miljøudvalgets møde i november 2022.

### Fagchefen for Teknik og Plan indstiller,

at Teknik- og Miljøudvalget prioriterer hvilke projekter, der ønskes nærmere undersøgt og vurderet til forberedelse for ansøgning til den statslige pulje i 2023.

### Beslutning

Udvalget ønskede, at strækningerne fra rangeringslisten Peder Jessen ved [adresse], [adresse] ved [adresse] og fra Løgumkloster mod Agnete Kristensen undersøges nærmere.

Mike Nissen deltog ikke i mødet.